Το σπίτι του Γιώργου είναι πραγματικά από τα καλύτερα που έχω μείνει! Ο Γιώργος ήταν διαθέσιμος ανά πάσα στιγμή σε περίπτωση που θα χρειαζόμασταν κάτι αν και ο χώρος ήταν άρτια εξοπλισμένος ώστε να μη χρειαστούμε τίποτα επιπλέον. Το σπίτι βρίσκεται σε πάρα πολύ καλό σημείο, πολύ κοντά στην κεντρική πλατεία αλλά και στην παραλία της Ερμούπολης. Παράλληλα ήταν εξοπλισμένο με ότι χρειαζόμασταν και επιπλέον παρείχε και πρώτες ύλες για πρωινό (μαρμελάδα, φρυγανιές, καφέ κα) αλλά και λεξικό συριανών λέξεων!! Ο χώρος είναι πρόσφατα ανακαινισμένος, καθαρός, με ενδιαφέρουσα διακόσμηση και αυτό που μου έκανε επίσης εντύπωση ήταν πως παρόλο που κάποιες μέρες έκανε πάρα πολύ ζέστη στο νησί το σπίτι ήταν πολύ δροσερό! Το συστήνω ανεπιφύλακτα! Ευχαριστούμε πολύ τον Γιώργο που έκανε τη διαμονή μας στο νησί τόσο ευχάριστή!!